JayJayThrowThrow/commonwealth-wiki-mix huggingface dataset:
കോം ജോഗി

പഞ്ചാബിൽ വസിക്കുന്ന പാമ്പാട്ടികളായ ആദിവാസിവർഗ്ഗമാണ്‌ കോം ജോഗി‍ അഥവാ ജോഗി. ഗംഗാതീരത്തെ നഗരങ്ങളിൽ പാമ്പുകളെ പ്രദർശിപ്പിച്ചാണ് ഇവർ ഉപജീവനം നടത്തുന്നത്. പാമ്പുകളെ കളിപ്പിക്കുന്നതിന് ഇവർ മകുടി ഉപയോഗിക്കുന്നു‌.
.
പാമ്പുപിടുത്തവും പരിശീലനവും

നീളമുള്ള വടിയിൽ പാമ്പിനെക്കൊണ്ട് കൊത്തിച്ച് വിഷപ്പല്ലുകൾ അതിൽ കുടുക്കിയാണ് ഇവർ സർപ്പത്തെ പിടികൂടുന്നത്. ഇത്തരത്തിൽ പിടികൂടുന്ന സർപ്പങ്ങളെ പരിശീലിപ്പിച്ച് പ്രദർശനം നടത്തി രണ്ടു വർഷത്തിനു ശേഷം അവയെ സ്വതന്ത്രമാക്കി വിടുന്നു.

സർപ്പവും രാജവെമ്പാലയുമാണ് ഇവരുടെ പ്രധാനപ്പെട്ടയിനങ്ങൾ. പുതിയതായി പിടിച്ച പാമ്പിനെ ഒരു കൂടയിലാക്കി കുറേ ദിവസം ഭക്ഷണവും വെള്ളവും കൊടുക്കാതെയിരിക്കുന്നു. ഇങ്ങനെ ക്ഷീണിച്ചവശനായ സർപ്പത്തെ, പാമ്പാട്ടി, അതിന്റെ വാലിൽപ്പിടിച്ച് പൊക്കിയെടുക്കുന്നു. പാമ്പ് അതിന്റെ തലവളച്ച് മുകളിലേക്ക് വരുകയാണെങ്കിൽ അതിനെ തിരിച്ച് കൂടയിലിടുന്നു.

ഇങ്ങനെ പൂർണമായും അവശനാകുന്ന പാമ്പിന്റെ വിഷപ്പല്ലുകൾ പിഴുതെടുക്കുന്നു. ചിലപ്പോൾ വിഷസഞ്ചിയും നീക്കം ചെയ്യാറുണ്ട്. ആഴ്ചകൾക്കു ശേഷം, പാമ്പാട്ടി തന്റെ മകുടിയും കൈയും മുട്ടും ആട്ടി സർപ്പത്തെ പരിശീലിപ്പിക്കുന്നു.

സർപ്പത്തിന്റെ നട്ടെല്ല് വലിഞ്ഞ് നീളുന്നതിനും അതുവഴി, അതിന്റെ പത്തിയെടുക്കതിനുള്ള വേഗത കുറക്കുന്നതിനുമായി, വാലിൽ പിടിച്ചുയർത്തുന്ന രീഠി പിന്നീടും തുറർന്നുകൊണ്ടിരിക്കും. അങ്ങനെ അവയെ പ്രദർശനത്തിന് തയ്യാറാക്കുന്നു.

കോം ജോഗികളുടെ വേഗതയും പെട്ടെന്ന് പ്രതികരിക്കാനുള്ള കഴിവുമൊക്കെയാണ് പാമ്പുകളിൽ ആധിപത്യം പുലർത്തുന്നതിന് ഇവരെ സഹായിക്കുന്നതെങ്കിലും ഇവർ ഉരുവിടുന്ന മന്ത്രവചനങ്ങളാണ് ഇതിന് നിദാനമെന്ന് അവർ തന്നെ കരുതുന്നു. പാമ്പുകളെ പരിശീലിപ്പിച്ച് പ്രദർശിപ്പിക്കുന്നെങ്കിലും കോം ജോഗികൾ അവക്ക് ഭയഭക്തിബഹുമാനവും നൽകുന്നുണ്ട്.

സ്വന്തം കൈയിലിരുന്ന് ഒരു പാമ്പ് മരണമടയുവാൻ അവർ അനുവദിക്കുകയില്ല. പാമ്പിന് എന്തെങ്കിലും ക്ഷീണമോ അസുഖമോ വന്നാൽ അതിനെ ഇവർ സ്വതന്ത്രരാക്കുന്നു. സ്വന്തം കൈയിലിരുന്ന് സർപ്പം മരിച്ചാൽ അയാളെ സർപ്പം കടിക്കുമെന്ന് വിശ്വസിക്കുന്നു.
അവലംബം

വർഗ്ഗം:ഇന്ത്യയിലെ ആദിവാസികൾ
അമ്മീറ്റർ

thumb|അമ്മീറ്റർ
ഒരു വൈദ്യുതിപരിപഥത്തിലെ(electrical circuit) വൈദ്യുതപ്രവാഹം അഥവാ വൈദ്യുതധാര അളക്കാനുപയോഗിക്കുന്ന ഉപകരണമാണ് അമ്മീറ്റർ. പ്രവാഹത്തിന്റെ അളവ് ആമ്പിയർ തോതിലാണ്‌ ഉപകരണം കാണിക്കുന്നത്. വളരെ ചെറിയ തോതിലുള്ള പ്രവാഹം അളക്കാൻ മില്ലിഅമ്മീറ്ററോ മൈക്രോഅമ്മീറ്ററോ ഉപയോഗിക്കാവുന്നതാണ്‌.
അമ്മീറ്റർ വൈദ്യുതിപരിപഥത്തിൽ

ഒരു അമ്മീറ്റർ വൈദ്യുതിപരിപഥത്തിൽ(electrical circuits) ഘടിപ്പിക്കുന്നത് ശ്രേണിയിലാണ്(സീരീസ്). ഇതിനു കാരണം അമ്മീറ്ററിന്റെ പ്രതിരോധം വളരെ താഴ്ന്നതാണ്. ഒരു ആദർശ അമ്മീറ്ററിന്റെ പ്രതിരോധം 0 ആയിരിക്കും. ഒരു ഗാൽവനോമീറ്ററിന് സമാന്തരമായി ഒരു ചെറിയ പ്രതിരോധം ഘടിപ്പിക്കുകയാണെങ്കിൽ അത് ഒരു അമ്മീറ്ററായി പ്രവർത്തിക്കും.


വർഗ്ഗം:വൈദ്യുതമാപിനികൾ
തോമസ് അത്താനാസിയോസ് (വിവക്ഷകൾ)

* മാർത്തോമ്മാ സുറിയാനി സഭയിലെ തോമസ് അത്താനോസിയോസ് പാലക്കുന്നത്ത് (1877–1893) - മാർത്തോമ്മാ സുറിയാനി സഭയുടെ ആദ്യത്തെ സ്വതന്ത്ര മലങ്കര മെത്രാപ്പോലീത്ത
*തോമസ് അത്താനോസ്യോസ് സഫ്രഗൻ മെത്രാപ്പോലീത്ത പാനമ്പുന്നയ്ക്കൽ (1914-1984)- മാർത്തോമ്മാ സുറിയാനി സഭയിലെ മുൻ സഫ്രഗൻ മെത്രാപ്പോലീത്ത
*തോമസ് അത്താനാസിയോസ് വടക്കേത്തലയ്ക്കൽ - ഓർത്തഡോക്സ് സഭയുടെ ചെങ്ങന്നൂർ ഭദ്രാസനത്തിന്റെ മുൻ മെത്രാപ്പോലീത്ത.
*തോമസ് അത്താനാസിയോസ് പുറ്റാനിൽ - ഓർത്തഡോക്സ് സഭയുടെ കണ്ടനാടു് (ഈസ്റ്റ്) ഭദ്രാസനത്തിന്റെ നിലവിലെ മെത്രാപ്പോലീത്ത.
മാർക്ക് ബൗച്ചർ

ഒരു ദക്ഷിണാഫ്രിക്കൻ ക്രിക്കറ്റ് കളിക്കാരനാണ്‌ മാർക്ക് ബൂഷേ (Mark Boucher) (ജനനം:3 ഡിസംബർ 1976 , ഈസ്റ്റ് ലണ്ടൻ, ഈസ്റ്റേൺ കേവ് പ്രവിശ്യ, ദക്ഷിണാഫ്രിക്ക). വിക്കറ്റ് കീപ്പർ ബാറ്റ്സ്മാനായ ഇദ്ദേഹത്തിന്റെ പേരിലാണ്‌ ടെസ്റ്റുകളിൽ ഏറ്റവുമധികം പുറത്താക്കലുകൾ നടത്തിയ വിക്കറ്റ് കീപ്പർക്കുള്ള റെക്കോർഡ്. ഇന്ത്യൻ പ്രീമിയർ ലീഗിൽ ഇദ്ദേഹം ബാംഗ്ലൂർ റോയൽ ചാലഞ്ചേഴ്സിനുവേണ്ടി കളിക്കുന്നു.
ബാഹ്യ കണ്ണികൾ

*മാർക്ക് ബൂഷേ : ക്രികിൻഫോ പേജ്


വർഗ്ഗം:1976-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഡിസംബർ 3-ന് ജനിച്ചവർ


വർഗ്ഗം:ദക്ഷിണാഫ്രിക്കൻ ക്രിക്കറ്റ് കളിക്കാർ
വർഗ്ഗം:ദക്ഷിണാഫ്രിക്കൻ ക്രിക്കറ്റ് ടീം നായകന്മാർ
പുത്തരി

കേരളത്തിലെ കാർഷികജീവിതവുമായി ബന്ധപ്പെട്ട ഒരു അനുഷ്ഠാനമാണ്‌ പുത്തരി. ആദ്യവിളവെടുപ്പിനുശേഷം പുന്നെല്ലരി ഭക്ഷിച്ചു തുടങ്ങുന്ന ചടങ്ങാണിത്. ചില സ്ഥലങ്ങളിൽ പുത്തിരി എന്നും പറയും. വിഭവസമൃദ്ധമായ സദ്യയാണ്‌ പുത്തരിക്കുള്ളത്. ഇല്ലംനിറ, പൊലി തുടങ്ങിയ ചടങ്ങൾക്കു ശേഷമാണ്‌ പുത്തരിച്ചടങ്ങ്. സദ്യക്കു മുൻപ് പുത്തരിയുണ്ട ഉണ്ടാക്കി ഭക്ഷിക്കുന്ന പതിവുമുണ്ട്. കാർഷികാരാധനയിൽ പ്രധാനപ്പെട്ട ഇത് ദ്രാവിഡക്ഷേത്രങ്ങളിലും കാവുകളിലും ഗൃഹങ്ങളിലും നടത്താറുണ്ട്.
മറ്റു കാർഷികാചാരങ്ങൾ

*പത്താമുദയം
*പൊങ്കാല
*പൊലി
*കങ്ങാണി
*ഇല്ലംനിറ
*ഏർപ്പ്
*ഉച്ചേര
*മരമടി
*മെതിപ്പാട്ട്
അവലംബം


വർഗ്ഗം:കാർഷികാചാരങ്ങൾ
വർഗ്ഗം:നെല്ലുമായി ബന്ധപ്പെട്ട ആചാരങ്ങൾ
കൃഷിഗീത

കേരളീയ കൃഷിരീതിയെ കുറിച്ച് പരാമർശിക്കുന്ന ആദ്യത്തെ ഗ്രന്ഥമാണ് കൃഷിഗീത. ഇംഗ്ലീഷ്: Krishigeeta. കേരളം സൃഷ്ടിച്ച പരശുരാമൻ തന്നെ കൃഷിയെക്കുറിച്ച് അരുളിച്ചെയ്ത രീതിയിലാണ്‌ കൃഷിഗീത രചിച്ചിരിക്കുന്നത്. വളരെക്കാലം വാമൊഴിയായി നിലനിന്നിരുന്ന കൃഷിയെക്കുറിച്ചുള്ള അറിവ് പിന്നീട് ലിഖിതരീതി പ്രചാരത്തിൽ വന്നശേഷം ഓലയിൽ എഴുതപ്പെടുകയും അച്ചടി തുടങ്ങിയശേഷം ഗ്രന്ഥമാക്കപ്പെട്ടതുമായിരിക്കാം എന്നാണ്‌ കരുതുന്നത്. വിത്തുകളുടെ കൂട്ടത്തിൽ ചീനി മുളക് എന്നും പറങ്കി മുളക് എന്നും പ്രസ്താവം ഉള്ളതിനാൽ പരശുരാമനുമായി ബന്ധമില്ല എന്ന് ചരിത്രകാരന്മാർ കരുതുന്നു. പരശുരാമൻ കൃഷിരീതിയെക്കുറിച്ച് വിവരിക്കുന്ന രീതിയിലാണ് ഇതിന്റെ രചന. എന്നാൽ ഇതിന്റെ യഥാർത്ഥമായ രചയിതാവിനെക്കുറിച്ചോ എഴുതിയ കാലത്തെക്കുറിച്ചോ വ്യക്തമായ യാതൊരു അറിവും ലഭിച്ചിട്ടില്ല 1950ൽ വിദ്വാൻ സി. ഗോവിന്ദവാര്യർ എഡിറ്റു ചെയ്ത് ‘ബുള്ളറ്റിൻ ഓഫ് ദ ഗവർമെന്റ് ഓറിയന്റൽ മാനുസ്ക്രിപ്പ്റ്റ് ലൈബ്രറി ഓഫ് മദ്രാസ്’ ആണ് ഇത് ആദ്യമായി പ്രസിദ്ധീകരിച്ചത്. വൈദേശിക വിത്തുകൾ ഉപേക്ഷിച്ച് മണ്ണിന് ചേർന്നതായ സ്വദേശി വിത്തുകളും കൃഷിരീതികളും സ്വീകരിക്കാൻ കൃഷിഗീത ഉത്‌ബോധിപ്പിക്കുന്നു.
ഐതിഹ്യം

പരശുരാമൻ ഗോകർണ്ണത്തു നിന്നും കടലിലേക്ക് മഴുവെറിഞ്ഞ് അത്രയും ഭാഗത്തെ കടൽ പി‌ൻവാങ്ങിയാണ് കേരളമുണ്ടായതെന്നാണ് ഐതിഹ്യം. അദ്ദേഹം ഈ ഭൂമി ബ്രാഹ്മണർക്കായി ദാനം ചെയ്തു. എന്നാൽ ദാനമായി ലഭിച്ച പുതുനിലത്തിൽ എന്ത് കൃഷി ചെയ്യണമെന്നോ, എങ്ങനെ കൃഷി ചെയ്യണമന്നോ ഉള്ള വിവരം ബ്രാഹ്മണർക്ക് അജ്ഞാതമായിരുന്നു. ഇവരെ കൃഷിരീതികൾ പഠിപ്പിക്കാനായി പരശുരാമനാൽ വിരചിതമായ ഗ്രന്ഥമാണ് കൃഷിഗീത എന്നാണ് വിശ്വാസം
അവലംബം


വർഗ്ഗം:മലയാളഗ്രന്ഥങ്ങൾ
വർഗ്ഗം:കാർഷികഗ്രന്ഥങ്ങൾ
ആപ്ലിക്കേഷൻ സിസ്റ്റം/400

thumb|right|280px|i5 Model 570 (2006)
ഐ.ബി.എം വിപണിയിലിറക്കുന്ന മിഡ്‌റേഞ്ച് ബിസിനസ്സ് കം‌പ്യൂറ്റർ ശ്രേണിയുടെ പൊതുവായ പേരാണ്‌ ആപ്ലിക്കേഷൻ സിസ്റ്റം/400 അഥവാ ഏ.എസ്/400(AS/400).1988-ൽ ആണ്‌ ആദ്യമായി ഏ.എസ്/400 വിപണിയിലിറങ്ങിയത്. ഐ.ബി.എം-ന്റെ മുൻകാല സെർവർ പ്ലാറ്റ്ഫോമുകളായ സിസ്റ്റം/36, സിസ്റ്റം/38 എന്നിവയുടെ പ്രത്യേകതകൾ സം‌യോജിപ്പിച്ചാണ്‌ ഏ.എസ്/400 വികസിപ്പിച്ചിരിക്കുന്നത്.ചെറു ബിസിനസ്സ് സം‌രം‌ഭങ്ങൾക്കു വേണ്ടിയുള്ള മെയിൻഫ്രെയിം കം‌പ്യൂറ്റർ എന്ന രീതിയിൽ രൂപകല്പന ചെയ്യപ്പെട്ട ഏ.എസ്/400, ഒ.എസ്/400 എന്നു പേരുള്ള ഓപ്പറേറ്റിംഗ് സിസ്റ്റമാണ്‌ ഉപയോഗിക്കുന്നത്.
ഏ.എസ്/400-ന്റെ പ്രധാന പ്രത്യേകത, സിസ്റ്റവുമായി എകോപിപ്പിച്ചിട്ടുള്ള ഡാറ്റാബേസ് എന്ന ആശയമാണ്‌.ഡി.ബി2/400 എന്ന ഡാറ്റാബേസ് ഏ.എസ്/400 പ്ലാറ്റ്ഫോമിൽ സം‌യോജിപ്പിച്ചാണ്‌ ഐ.ബി.എം വിതരണം ചെയ്യുന്നത്.റിപ്പോർറ്റ് പ്രോഗ്രാം ജനറേറ്റർ അഥവാ ആർ.പി.ജി, കൊബോൾ തുടങ്ങിയവയാണ്‌ ഏ.എസ്/400-ൽ ഉപയോഗിക്കാവുന്ന പ്രമുഖ പ്രോഗ്രാമിങ് ഭാഷകൾ.
പരിണാമം

1995-ൽ ഏ.എസ്/400, കോം‌പ്ലെക്സ് ഇൻസ്ട്രക്ഷൻ സെറ്റ് കം‌പ്യൂറ്റർ മാതൃകയിൽ നിന്നും റെഡ്യൂസ്ഡ് ഇൻസ്ട്രക്ഷൻ സെറ്റ് കം‌പ്യൂറ്റർ മാതൃകയിലേക്ക് രൂപാന്തരം പ്രാപിച്ചു.2000-ൽ ഐ.ബി.എം, ഏ.എസ്/400 കം‌പ്യൂറ്റർ ശ്രേണിയെ ഈ സെർവർ ഐ സീരീസ് എന്നു പുനർനാമകരണം ചെയ്തു.2004-ൽ ഐ.ബി.എം, തങ്ങളുടെ പവർ5 മൈക്രോപ്രോസസ്സർ ഉപയോഗിക്കുന്ന ആദ്യത്തെ ഏ.എസ്/400 ശ്രേണിയായ ഈ സെർവർ ഐ5 പുറത്തിറക്കി. ഐ5/ഒ.എസ് ആണ്‌ ഈ സെർവർ ഐ5-ൽ ഉപയോഗിച്ചിരിക്കുന്ന ഓപ്പറേറ്റിംഗ് സിസ്റ്റം.2006-ൽ പവർ5+ മൈക്രോപ്രോസസ്സർ ഉപയോഗിക്കുന്ന ഐ.ബി.എം സിസ്റ്റം ഐ ശ്രേണി പുറത്തിറങ്ങി. ഏപ്രിൽ 2008-ൽ
ഐ.ബി.എം സിസ്റ്റം ഐ ശ്രേണിയും തങ്ങളുടെ സിസ്റ്റം പി ശ്രേണിയുമായുള്ള സം‌യോജനം പ്രഖ്യാപിച്ചു. പുതിയ ഏകീകൃത കം‌പ്യൂറ്റർ ശ്രേണിയുടെ പേരാണ്‌ ഐ.ബി.എം പവർ സിസ്റ്റംസ്. ഒ.എസ്/400 അഥവാ ഐ5/ഒ.എസ് എന്നറിയപ്പെട്ടിരുന്ന ഓപ്പറേറ്റിംഗ് സിസ്റ്റം ഐ.ബി.എം ഐ എന്നു വീണ്ടും പുനർനാമകരണം ചെയ്യപ്പെട്ടു. മുൻകാല പതിപ്പുകൾ ഒ.എസ്/400 മാത്രം ഉപയോഗിക്കുന്നവയായിരുന്നെങ്കിൽ ഐ.ബി.എം പവർ സിസ്റ്റംസിൽ എ.ഐ.എക്സ്, വിൻഡോസ്,ലിനക്സ്,ഐ.ബി.എം ഐ തുടങ്ങിയ ഓപ്പറേറ്റിംഗ് സിസ്റ്റങ്ങൾ വ്യത്യസ്ത വിഭജനങ്ങളിലായി ഉപയോഗിക്കുവാനുള്ള സൗകര്യം ലഭ്യമാണ്
പ്രത്യേകതകൾ - രൂപകല്പന

സോഫ്റ്റ്‌വേർ

ഹാർഡ്‌വെയർ

വർഗ്ഗം:കമ്പ്യൂട്ടർ ഹാർഡ്‌വെയർ
അബുദാബി ഷെയ്ഖ് സയ്ദ് മസ്ജിദ്

വലിപ്പത്തിൽ ലോകത്തിലെ തന്നെ എട്ടാമത്തെ വലിയ പള്ളിയാണ് അബുദാബിയിലെ ഷെയ്ഖ് സയ്ദ് ബിൻ സുൽത്താൻ അൽ നഹ് യാൻ മസ്ജിദ്. മുഗൾ, മൂറിഷ് വാസ്തുകലാ രീതിയിലാണ് ഇതിന്റെ നിർമ്മാണം. ലാഹോറിലെ ബാദ്ശാഹി മസ്ജിദിന്റേയും, കസബ്ലാങ്ക ഹസൻ2 മസ്ജിദിന്റെയും നിർമ്മാണരീതികൾ ഈ മസ്ജിദിന്റെ നിർമ്മിതിയെയും സ്വാധീനിച്ചിട്ടുണ്ട്. ഒരേ സമയം 40000 പേർക്ക് പ്രാർഥിക്കാൻ ഇവിടെ സൗകര്യമുണ്ട്. ഇറാനിയൽ ഡിസൈനർ അലി ഖലീക്കി രൂപകല്പന ചെയ്ത കാർപ്പെറ്റ് ലോകത്തിലെ തന്നെ ഏറ്റവും വലിയ പരവതാനി ആണ്.
അവലംബം


വർഗ്ഗം:മുസ്ലീം പള്ളികൾ
ഓട്ടവ

കാനഡയുടെ തലസ്ഥാനവും ഒരു നഗരവുമാണ് ഓട്ടവ (, ചിലപ്പോൾ ). ദക്ഷിണ ഒണ്ടാരിയോയുടെ കിഴക്കൻ പ്രദേശത്തുള്ള ഓട്ടവ താഴ്വരയിൽ ഓട്ടവ നദിയുടെയും റിഡ്യൂ നദിയുടെയും സംഗമസ്ഥാനത്താണ് നഗരം സ്ഥിതി ചെയ്യുന്നത്. ക്യൂബെക്കിലെ ഗാറ്റിനോയുമായി അതിർത്തി പങ്കിടുന്ന ഈ നഗരം, ഒട്ടാവ-ഗാറ്റിനോ സെൻസസ് മെട്രോപൊളിറ്റൻ ഏരിയയുടെയും (CMA) നാഷണൽ ക്യാപിറ്റൽ റീജിയന്റെയും (NCR) ഹൃദയഭാഗമാണ്. 2021 ലെ കണക്കനുസരിച്ച്, 1,017,449 നഗര ജനസംഖ്യയും 1,488,307 മെട്രോപൊളിറ്റൻ ജനസംഖ്യയും ഉണ്ടായിരുന്ന ഇത് കാനഡയിലെ നാലാമത്തെ ഏറ്റവും വലിയ മുൻസിപ്പാലിറ്റിയും ഒണ്ടാരിയോയിലെ രണ്ടാമത്തെ വലിയ മുൻസിപ്പാലിറ്റിയുമാണ്‌.

കാനഡയുടെ രാഷ്ട്രീയ കേന്ദ്രവും ഫെഡറൽ ഗവൺമെന്റിന്റെ ആസ്ഥാനവുമാണ് ഒട്ടാവ. കാനഡയിലെ പാർലമെന്റ്, സുപ്രീം കോടതി, കാനഡയുടെ വൈസ്രോയിയുടെ വസതി, പ്രധാനമന്ത്രിയുടെ ഓഫീസ് എന്നിവ ഉൾപ്പെടുന്ന നിരവധി വിദേശ എംബസികൾ, പ്രധാന കെട്ടിടങ്ങൾ, സംഘടനകൾ, സ്ഥാപനങ്ങൾ എന്നിവ ഈ നഗരത്തിലുണ്ട്.

1826-ൽ ബൈടൗൺ എന്ന പേരിൽ സ്ഥാപിതമായ ഈ നഗരം 1855-ൽ ഒട്ടാവ എന്ന പേരിൽ സംയോജിപ്പിക്കപ്പെട്ടു. നിരവധി കൂട്ടിച്ചേർക്കലുകളിലൂടെ ഇതിന്റെ യഥാർത്ഥ അതിർത്തികൾ പല തവണ വികസിപ്പിക്കുകയും ഒടുവിൽ 2001-ൽ ഒരു പുതിയ നഗര സംയോജനത്തിലൂടെ അതിരുകൾ മാറ്റിസ്ഥാപിക്കുകയും ചെയ്തു. ഒന്റാറിയോ സർക്കാരിന്റെ ഒട്ടാവ സിറ്റി ആക്ട് പ്രകാരമാണ് ഒട്ടാവയിലെ മുനിസിപ്പൽ സർക്കാർ സ്ഥാപിക്കപ്പെടുകയും ഭരിക്കപ്പെടുകയും ചെയ്യുന്നത്. 24 വാർഡുകളിലായി തിരഞ്ഞെടുക്കപ്പെട്ട ഒരു സിറ്റി കൗൺസിലും നഗരത്തിലുടനീളം തിരഞ്ഞെടുക്കപ്പെടുന്ന ഒരു മേയറുമുള്ള ഇവിടെ ഓരോ പ്രതിനിധികളെയും ഫസ്റ്റ്-പാസ്റ്റ്-ദി-പോസ്റ്റ് വോട്ടിംഗ് സമ്പ്രദായം ഉപയോഗിച്ച് തിരഞ്ഞെടുക്കുന്നു.

കനേഡിയൻ നഗരങ്ങളിൽ ഏറ്റവും കൂടുതൽ സർവകലാശാലാ വിദ്യാഭ്യാസമുള്ള താമസക്കാരുള്ള ഒട്ടാവയിൽ ഒട്ടാവ സർവകലാശാല, കാർലെട്ടൺ സർവകലാശാല, അൽഗോൺക്വിൻ കോളേജ്, കൊളാഷ് ലാ സിറ്റെ, നാഷണൽ ആർട്‌സ് സെന്റർ, നാഷണൽ ഗാലറി ഓഫ് കാനഡ എന്നിവയുൾപ്പെടെ നിരവധി കോളേജുകളും സർവകലാശാലകളും ഗവേഷണ-സാംസ്കാരിക സ്ഥാപനങ്ങളും അതുപോലെതന്നെ നിരവധി ദേശീയ മ്യൂസിയങ്ങൾ, സ്മാരകങ്ങൾ, ചരിത്ര സ്ഥലങ്ങൾ എന്നിവയുമുണ്ട്. കാനഡയിൽ ഏറ്റവും കൂടുതൽ ആളുകൾ സന്ദർശിക്കുന്ന നഗരങ്ങളിൽ ഒന്നാണിത്, പ്രതിവർഷം 11 ദശലക്ഷത്തിലധികം സന്ദർശകർ ഇവിടെയെത്തുന്നു.
പദോൽപ്പത്തി

1855-ൽ ഒട്ടാവ നദിയെ പരാമർശിച്ച് "വ്യാപാരം" എന്നർത്ഥം വരുന്ന അൽഗോൺക്വിൻ പദമായ അഡാവെ എന്നതിൽ നിന്ന് ഉരുത്തിരിഞ്ഞ ഒരു പദമായ ഒട്ടാവ നഗരത്തിന്റെ പേരായിതിരഞ്ഞെടുത്തു. ആധുനിക അൽഗോൺക്വിനിൽ, നഗരം ഒഡാവാഗ് എന്നാണ് അറിയപ്പെടുന്നത്.
ആദ്യകാല ചരിത്രം

ചാമ്പ്ലൈൻ കടലിന്റെ സ്വാഭാവിക നീർച്ചാലുകൾ രൂപപ്പെട്ടിരുന്ന ഒട്ടാവ താഴ്‌വര ഏകദേശം 10,000 വർഷങ്ങൾക്ക് മുമ്പുതിന്നനെ വാസയോഗ്യമായ പ്രദേശമായിരുന്നു. അമ്പിൻമുനകൾ, ഉപകരണങ്ങൾ, മൺപാത്രങ്ങൾ എന്നിവയടങ്ങുന്ന പുരാവസ്തു കണ്ടെത്തലുകൾ സൂചിപ്പിക്കുന്നത് ഏകദേശം 6,500 വർഷങ്ങൾക്ക് മുമ്പ് തദ്ദേശീയ ജനത ഈ പ്രദേശത്ത് ആദ്യമായി സ്ഥിരതാമസമാക്കിയിരുന്നുവെന്നാണ്. ഈ അൽഗോങ്കിയൻ ജനത ഭക്ഷണം തേടൽ, വേട്ടയാടൽ, മീൻപിടുത്തം എന്നിവയിൽ മാത്രമല്ല, വ്യാപാരത്തിലും യാത്രയിലും ഏർപ്പെട്ടിരുന്നു എന്നാണ് ഈ കണ്ടെത്തലുകൾ സൂചിപ്പിക്കുന്നത്. മൂന്ന് പ്രധാന നദികൾ കൂടിച്ചേരുന്ന ഒട്ടാവ ആയിരക്കണക്കിന് വർഷങ്ങളായി ഒരു പ്രധാന വ്യാപാര, യാത്രാ മേഖലയായി മാറിയിരുന്നു. ഒഡാവ, ഒജിബ്‌വെ ജനങ്ങളുമായി അടുത്ത ബന്ധമുള്ള വിശാലമായ തദ്ദേശീയ ജനതയാണ് അൽഗോങ്കിയനുകൾ. പതിനഞ്ചാം നൂറ്റാണ്ടിലും അതിനുശേഷവും യൂറോപ്യന്മാർ കുടിയേറ്റക്കാരുടെ ആഗമനവും വടക്കേ അമേരിക്കയുടെ കോളനിവൽക്കരണവും ആരംഭിച്ചതോടെ ഈ കാലഘട്ടം അവസാനിച്ചു.ഓട്ടവയുടെ ഭൂപടം|thumb|right
അവലംബം


പുറത്തേക്കുള്ള കണ്ണികൾ

വർഗ്ഗം:വടക്കേ അമേരിക്കയിലെ തലസ്ഥാനങ്ങൾ
വർഗ്ഗം:കാനഡയിലെ നഗരങ്ങൾ
കപിൽ സിബൽ

ഇന്ത്യയിലെ ഒരു രാഷ്ട്രീയ പ്രവർത്തകനും അഭിഭാഷകനും പതിനഞ്ചാം ലോകസഭയിലെ മാനവ വിഭവശേഷി വികസനം, ശാസ്ത്ര-സാങ്കേതികം, എർത്ത് സയൻസ് എന്നീ വകുപ്പുകൾ കൈകാര്യം ചെയ്തിരുന്ന കേന്ദ്രമന്ത്രിയുമാണ്‌ കപിൽ സിബൽ (ജനനം: 1948 ഓഗസ്റ്റ് 8). കപിൽ ജനിച്ചത് പഞ്ചാബിലെ ജലന്ധറിൽ, 1948 ഓഗസ്റ്റ് 8 നാ‍ണ്. ഡെൽഹി യൂണിവേഴ്സിറ്റിയിലെ സെന്റ്.സ്റ്റീഫൻസ് കോളേജിൽ നിന്ന് ചരിത്രത്തിൽ എം.എ ബിരുദം നേടിയതിനു ശേഷം അമേരിക്കയിലെ ഹാർവാർഡ് നിയമ വിദ്യാലയത്തിൽ നിന്ന് നിയമ ബിരുദം നേടിയ അദ്ദേഹം വാൾസ്ട്രീറ്റിൽ നിയമം പ്രാക്ടീസ് ചെയ്തിട്ടുണ്ട്.അഡീഷണൽ സോളിസിറ്റർ ജനറൽ, സുപ്രീം കോടതി ബാർ അസോസിയേഷൻ പ്രസിഡന്റ് എന്നിവരുൾപ്പെടെ നിയമ, ഭരണ മേഖലകളുമായി ബന്ധപ്പെട്ട നിരവധി സുപ്രധാന പദവികൾ വഹിച്ചിട്ടുണ്ട്. 1998-ൽ ബീഹാറിനെ പ്രതിനിധീകരിച്ചാണ് സിബൽ ആദ്യമായി രാജ്യസഭയിലെത്തിയത്. അതിനുമുമ്പ്, സുഷമ സ്വരാജിനെതിരെ ലോക്‌സഭയിലേക്ക് മത്സരിച്ചെങ്കിലും അദ്ദേഹം പരാജയപ്പെട്ടു. പിന്നീട് ചാന്ദ്‌നി ചൗക്കിൽ നിന്ന് മത്സരിച്ച് 2004-ലും 2009-ലും വിജയിച്ചു.

ആദ്യകാലത്ത് ഇന്ത്യൻ അഡ്മിനിസ്ട്രേറ്റീവ് സർവീസ്സിൽ കപിലിന് അവസരം കിട്ടിയെങ്കിലും അദ്ദേഹം അത് സ്വീകരിച്ചില്ല. 1972 ൽ ബാർ അസ്സോസ്സിയേഷനിൽ ചേർന്നു. 1983 ൽ ഒരു മുതിർന്ന വക്കീൽ ആയി. 1995 മുതൽ 1998 വരെയും, 2001 മുതൽ 2002 വരെയും, 2024 മുതൽ 2025 വരെയും സുപ്രീം കോടതി ബാർ അസോസിയേഷൻ (SCBA) പ്രസിഡന്റായും സേവനമനുഷ്ഠിച്ചു. ഇന്ത്യയിലെ സുപ്രീം കോടതിയിൽ നിരവധി ഉന്നത കേസുകളിൽ അദ്ദേഹം പ്രതിനിധീകരിച്ചിട്ടുണ്ട്, നിലവിൽ ഉത്തർപ്രദേശിനെ പ്രതിനിധീകരിച്ച് രാജ്യസഭയിൽ പാർലമെന്റ് അംഗമായി സേവനമനുഷ്ഠിക്കുന്നു.
ആദ്യകാലം

1948 ഓഗസ്റ്റ് 8 ന് പഞ്ചാബിലെ ജലന്ധറിലാണ് സിബൽ ജനിച്ചത്. 1947 ലെ വിഭജന സമയത്ത് അദ്ദേഹത്തിന്റെ കുടുംബം ഇന്ത്യയിലേക്ക് കുടിയേറി. ചണ്ഡീഗഡിലെ സെന്റ് ജോൺസ് ഹൈസ്കൂളിൽ നിന്ന് സ്കൂൾ വിദ്യാഭ്യാസം നേടിയ ശേഷം 1964 ൽ അദ്ദേഹം ഡൽഹിയിലേക്ക് താമസം മാറി, ഡൽഹിയിലെ സെന്റ് സ്റ്റീഫൻസ് കോളേജിൽ ബി.എ.ക്ക് ചേർന്നു. ഡൽഹി സർവകലാശാലയിലെ പ്രശസ്തമായ ഫാക്കൽറ്റി ഓഫ് ലോയിൽ നിന്ന് എൽ.എൽ.ബി. ബിരുദവും പിന്നീട് ഡൽഹിയിലെ സെന്റ് സ്റ്റീഫൻസ് കോളേജിൽ നിന്ന് ചരിത്രത്തിൽ എം.എ.യും നേടി.

1972-ൽ സിബൽ ബാർ അസോസിയേഷനിൽ ചേർന്നു. 1973-ൽ ഇന്ത്യൻ അഡ്മിനിസ്ട്രേറ്റീവ് സർവീസസിന് യോഗ്യത നേടുകയും നിയമനം വാഗ്ദാനം ചെയ്യുകയും ചെയ്തു. എന്നാൽ ആ ഓഫർ നിരസിച്ച അദ്ദേഹം സ്വന്തമായി നിയമം പ്രാക്ടീസ് ചെയ്യാൻ തീരുമാനിക്കുകയും ചെയ്തു. പിന്നീട്, ഹാർവാർഡ് ലോ സ്കൂളിൽ ചേർന്നു, അവിടെ അദ്ദേഹം എൽഎൽഎം ബിരുദത്തിന് ചേർന്നു. 1977-ൽ അദ്ദേഹം അത് പൂർത്തിയാക്കി. 1983-ൽ അദ്ദേഹത്തെ സീനിയർ അഭിഭാഷകനായി നിയമിച്ചു.
അവലംബം

Kapil Sibal is a prominent Indian politician and former lawyer and is currently the Union Minister for Ministry of Human Resource Development, Ministry of Science and Technology and Ministry of Earth Sciences in the Government of India. He also held the later two ministries in the First Manmohan Singh Cabinet.
പുറത്തേക്കുള്ള കണ്ണികൾ

*ഔദ്യോഗിക സൈറ്റ്
*ഔദ്യോഗിക സൈറ്റ്
*മിനിസ്ട്രി സൈറ്റ്


വർഗ്ഗം:1948-ൽ ജനിച്ചവർ

വർഗ്ഗം:ഓഗസ്റ്റ് 8-ന് ജനിച്ചവർ


വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:കേന്ദ്ര കാബിനറ്റ് മന്ത്രിമാർ
വർഗ്ഗം:പതിനാലാം ലോക്‌സഭയിലെ അംഗങ്ങൾ
വർഗ്ഗം:ബീഹാറിൽ നിന്നും രാജ്യസഭയിൽ അംഗമായവർ
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ഇന്ത്യയുടെ മാനവ വിഭവശേഷി വകുപ്പ് മന്ത്രിമാർ
ക്ലീവ്‌ലൻഡ് അഗ്നിപർവ്വതം

thumb|250px|ക്ലീവ്‌ലൻഡ് അഗ്നിപർവ്വതം, അന്തരാഷ്ട്ര ബഹിരാകാശനിലയത്തിൽ നിന്ന് എടുത്ത ചിത്രം
അലാസ്ക്കയിലെ അല്യൂറ്റിയൻ ദ്വീപസമൂഹത്തിൽ ചുഗിനാടക് ദ്വീപിൽ സ്ഥിതിചെയ്യുന്ന സജീവ അഗ്നിപർവ്വതമാണ് ക്ലീവ്‌ലൻഡ് അഗ്നിപർവ്വതം. ഇത് അല്യൂറ്റിയൻ ദ്വീപസമൂഹത്തിലെ ഏറ്റവും സജീവമായ അഗ്നിപർവ്വതമാണ്. 2009ലാണ് ഇത് അവസാനമായി പൊട്ടിത്തെറിച്ചത്. ഇതിന്റെ ഉയരം 1370 മീറ്ററാണ്.
അവലംബം


വർഗ്ഗം:അമേരിക്കൻ ഐക്യനാടുകളിലെ അഗ്നിപർവ്വതങ്ങൾ
ശിവ നാടാർ

ഇന്ത്യയിലെ ഐ.ടി കമ്പനിയായ എച്ച്.സി.എൽ. എന്റർപ്രൈസിന്റെ ചെയർമാനും ഒരു വ്യവസായിയുമാണ് ശിവ നാടാർ. (). എച്ച്. സി. എൽ കമ്പനിയുടെ സ്ഥാപകനാണ് ഇദ്ദേഹം. 1976 ലാണ് ഈ കമ്പനി അദ്ദേഹം സ്ഥാപിച്ചത്. പിന്നീടുള്ള മൂന്ന് പതിറ്റാണ്ടുകൾ കൊണ്ട് ഈ കമ്പനി ഇന്ത്യയിലെ ഐ.ടി ഹാർഡ്‌വെയർ, സോഫ്റ്റ്‌വേർ കമ്പനികളിൽ പ്രധാനമായ ഒരു കമ്പനിയായി വളർന്നു. 2008 ൽ നാടാർക്ക് പത്മഭൂഷൻ പുരസ്കാരം ലഭിച്ചു. 1990 മുതൽ അദ്ദേഹം എസ്.എസ്.എൻ ട്രസ്റ്റ് എന്ന സ്ഥാപനത്തോട് ചേർന്ന് ഇന്ത്യയിലെ വിദ്യഭ്യാസസമ്പ്രദായം മെച്ചപ്പെടുത്തുന്നതിലും പ്രവർത്തിക്കുന്നു.
അവലംബം
പുറത്തേക്കുള്ള കണ്ണികൾ

* K@W Interview with Shiv Nadar
* CNN Interview with Shiv Nadar
* Forbes' coverage on Shiv Nadar
* NASSCOM Interview

വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ഇന്ത്യൻ വ്യവസായികൾ
വർഗ്ഗം:ഇന്ത്യൻ ശതകോടീശ്വരന്മാർ
വർഗ്ഗം:1945-ൽ ജനിച്ചവർ
അനിൽ അംബാനി

ഇന്ത്യയിലെ ഒരു പ്രധാന വ്യവസായിയും അനിൽ ധിരുബായി അംബാനി ഗ്രൂപ്പ് എന്ന കമ്പയിലെ പ്രധാന ഓഹരി പങ്കാളിത്തവും ചെയർമാൻ സ്ഥാനവും വഹിക്കുന്ന വ്യക്തിയാണ് അനിൽ അംബാനി. (ജനനം: ജൂൺ 4, 1959). ഇന്ത്യയിലെ കോടിപതികളായ ധനികരിൽ ഒരാളും കൂടിയാണ് അനിൽ. തന്റെ സഹോദരനായ മുകേഷ് അംബാനിയും ഇന്ത്യയിലെ ഒരു പ്രധാന വ്യവസായിയും ധനികനും, റീലയൻ ഇൻഡസ്ട്രീസ് എന്ന സ്ഥാപനവും നടത്തുന്നു.
ജീവചരിത്രം

അനിൽ തന്റെ പിതാവ് ധിരുബായി അംബാനി സ്ഥാപിച്ച റിലയൻസ് എന്ന സ്ഥാപനത്തിൽ 1983 ൽ ചേർന്നു. പിന്നീട് കമ്പനിയുടെ വളർച്ചക്ക് വേണ്ടി ധാരാളം പ്രവർത്തിക്കുകയും, ഇന്ത്യയിലും വിദേശത്തുമായി ധാരാളം പേര് സമ്പാദിക്കുകയും ചെയ്തു.
അവലംബം

Rediff Pakistan - Helicopter sabotage targets Indian billionaire
പുറത്തേക്കുള്ള കണ്ണികൾ

* Rediff Pakistan - Helicopter sabotage targets Indian billionaire
* Dhirubhai Ambani Institute of Information and Communication Technology
* Forbes.com: Forbes World's Richest People
* Reliance ADAG
* Reliance India Call
* Reliance Communications
* Reliance Energy
* Reliance Capital
* Reliance World
* Reliance Life Insurance
* Reliance General Insurance
* Reliance Mutual Fund
* Reliance Portfolio Management
* Reliance Natural Resources
* Reliance Technology Ventures Ltd
* Reliance Money
* Reliance Health Insurance
* Adlabs Films
* Adlabs Cinemas

വർഗ്ഗം:1959-ൽ ജനിച്ചവർ

വർഗ്ഗം:ജൂൺ 4-ന് ജനിച്ചവർ


വർഗ്ഗം:സംരംഭകർ
വർഗ്ഗം:ഇന്ത്യൻ വ്യവസായികൾ
വർഗ്ഗം:ഇന്ത്യൻ ശതകോടീശ്വരന്മാർ
വർഗ്ഗം:അംബാനി കുടുംബം
വർഗ്ഗം:ഗുജറാത്തികൾ
വർഗ്ഗം:മുംബൈ സർവകലാശാലയിലെ പൂർവ്വ വിദ്യാർത്ഥികൾ
ധിരുഭായി അംബാനി

റിലയൻസ് ഇൻഡസ്ടീസ് എന്ന സ്ഥാപനത്തിന്റെ സ്ഥാപകനും ഇന്ത്യയിലെ ഒരു വ്യവസായിയും ആയിരുന്നു ധിരുഭായി () എന്നറിയപ്പെടുന്ന ധീരജ്‌ലാൽ ഹീരാചന്ദ് അംബാനി (). (28 ഡിസംബർ, 1932 - 6 ജൂലൈ 2002). 1977 ൽ റിലയൻസ് എന്ന കമ്പനി പൊതുജനങ്ങളുടെ വിഹിതത്തോടെ തുടങ്ങിയത് 2007 ൽ 60 ബില്ല്യൺ ഡോളാർ ആസ്തിയുള്ള ഒരു കമ്പനിയായി മാറി. ഇന്ന് ഈ കമ്പനി നോക്കി നടത്തുന്നത് പ്രധാനമായും തന്റെ രണ്ട് മക്കളായ അനിൽ അംബാനി, മുകേഷ് അംബാനി എന്നിവരാണ്. ഈ ലോകത്തിലെ ഏറ്റവും വലിയ കമ്പനികൾ ഒന്നാണ് റിലയൻസ്.

അദ്ദേഹത്തിൻറെ മരണശേഷം 2016-ൽ, കച്ചവടത്തിലേയും ഇന്ഡസ്ട്രിയിലേയും സംഭാവനകൾ കണക്കിലെടുത്തു ഇന്ത്യയിലെ ഏറ്റവും വലിയ രണ്ടാമത്തെ സിവിലിയൻ പദവിയായ പദ്മ വിഭൂശൺ നൽകി രാജ്യം ആദരിച്ചു.

1966-ൽ റിലയൻസ് ഇന്ഡസ്ട്രീസ്‌ സ്ഥാപിച്ചത് ധീരുഭായ് അംബാനിയാണ്, 2012-ലെ കണക്കനുസരിച്ചു 85000 ഉദ്യോഗസ്ഥരുള്ള ഈ കമ്പനിയാണ് കേന്ദ്ര സർക്കാരിൻറെ ആകെയുള്ള നികുതി വരുമാനത്തിൻറെ 5 ശതമാനം നൽകുന്നത്. 2012-ലെ കണക്കനുസരിച്ചു ഫോർച്ച്യൂൺ 500 പട്ടികയിൽ വരുമാനത്തിൻറെ അടിസ്ഥാനത്തിൽ ആദ്യ 10 സ്ഥാനങ്ങളിൽ ഉള്ള ഒരു കമ്പനിയാണ് റിലയൻസ് ഇന്ഡസ്ട്രീസ്‌.
പുരസ്കാരങ്ങൾ

* പത്മവിഭൂഷൻ പുരസ്കാരം - 2016
അവലംബം
പുറത്തേക്കുള്ള കണ്ണികൾ

* Dhirubhai Ambani from peopleforever.org
* Dhirubhai Ambani from dhirubhai.net
* Dhirubhai Ambani Institute of Information and Communication Technology
* "The Polyester Prince: Hamish McDonald
* "Remembering the Prince of Polyester," Time Magazine, 15 July 2002
* Dhirubhai Ambani in Memoriam, Rediff.com
* Dhirubhai Ambani addressing at the ChemTech Foundation - PharmaBiz.com - Thursday, January 23, 2003
* Dhirubhai gave management a whole new 'ism' A.G. Krishnamurthy on Rediff.com
* Great lessons from Dhrirubhai Ambani A.G. Krishnamurthy on Rediff.com
* Mukesh Ambani Son of Late Sh. Dhirubhai Ambani.
* How did Dhirubhai Ambani learn to think BIG ? .

വർഗ്ഗം:സംരംഭകർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:ഇന്ത്യൻ വ്യവസായികൾ
വർഗ്ഗം:അംബാനി കുടുംബം
വർഗ്ഗം:ഗുജറാത്തികൾ
വർഗ്ഗം:1932-ൽ ജനിച്ചവർ
മുകേഷ് അംബാനി

ഇന്ത്യയിലെ ഒരു പ്രധാന വ്യവസായിയാണ് മുകേഷ് അംബാനി (ജനനം:ഏപ്രിൽ 19, 1957). ധീരുഭായ് അംബാനിയുടേയും കോകിലബെൻ അംബാനിയുടേയും മകനായി ജനിച്ച ഇദ്ദേഹം ആരംഭിച്ച റിലയൻസ് ഇൻഫോകോം ലിമിറ്റഡ് എന്ന സ്ഥാപനമാണ് ഇപ്പോൾ റിലയൻസ് കമ്മ്യൂണിക്കേഷൻ ലിമിറ്റഡ് എന്നറിയപ്പെടുന്നത്. റിലയൻസ് ഇൻഡസ്റ്റ്രീസിന്റെ ചെയർമാനും , മാനേജിംഗ് ഡയറക്ടറുമായ ഇദ്ദേഹത്തിനാണ്‌ കമ്പനിയുടെ പ്രധാന ഓഹരിപങ്കാളിത്തവും ഉള്ളത് . കമ്പനിയിൽ തന്റെ വ്യക്തിഗതമായ ഓഹരിവിഹിതം 48 ശതമാനത്തോളമുണ്ട്.

തന്റെ മൊത്തം വരുമാനം അമേരിക്കൻ ഡോളാർ $19.5 ബില്ല്യൺ ആണ്. ഇത് അംബാനിയെ ഇന്ത്യയിലെ ഏറ്റവും ധനികനായ വ്യക്തിയാക്കുന്നു. കൂടാതെ അദ്ദേഹം ഏഷ്യയിലേക്കും വച്ച് ഏറ്റവും ധനികനും ലോകത്തിലെ ധനികരിൽ ഏഴാമതും ആണ്. കേന്ദ്ര സർക്കാർ ആദ്യമായി സെഡ്(Z) കാറ്റഗറി സുരക്ഷ അനുവദിച്ച ഇന്ത്യൻ വ്യവസായിയും ഇദ്ദേഹമാണ്. 24 മണിക്കൂറും ആയുധധാരികളായ 28 സെൻട്രൽ റിസർവ് പോലീസ് ഫോഴ്സ് (സിആർപിഎഫ്) കമാൻഡോകൾ ഇദ്ദേഹത്തിന്റെ സുരക്ഷ ഉറപ്പാക്കുന്നു. ഇന്ത്യൻ മുജാഹിദീനിൽ നിന്നുള്ള ഭീഷണി കണക്കിലെടുത്താണ് ഇദ്ദേഹത്തിന് ഇത്ര കനത്ത കാവൽ ഏർപ്പെടുത്തിയിരിക്കുന്നത്.
അവലംബം
പുറത്തേക്കുള്ള കണ്ണികൾ

*Reliance Power
*
* USIBC Award for Mr. Mukesh Ambani
* Mukesh Ambani is Economic Times Biz Leader of the Year
* Mukesh Ambani information at Reliance Industries website.
* Nita Ambani wife of Sh. Mukesh Ambani.
* legory:Reliance India's 40 Richest
* New York Times: Indian to the Core, and an Oligarch

വർഗ്ഗം:സംരംഭകർ
വർഗ്ഗം:ഇന്ത്യൻ ശതകോടീശ്വരന്മാർ
വർഗ്ഗം:ഇന്ത്യൻ വ്യവസായികൾ
വർഗ്ഗം:അംബാനി കുടുംബം
വർഗ്ഗം:ഗുജറാത്തികൾ
വർഗ്ഗം:1957-ൽ ജനിച്ചവർ
വർഗ്ഗം:മുംബൈ സർവകലാശാലയിലെ പൂർവ്വ വിദ്യാർത്ഥികൾ
വർഗ്ഗം:സ്റ്റാൻഫോർഡ് സർവ്വകലാശാലയിലെ പൂർവ്വ വിദ്യാർത്ഥികൾ
വിജയ് മല്യ

ഒരു ഇന്ത്യൻ വ്യവസായിയും, രാജ്യസഭാ എം.പിയുമാണ് വിജയ് മല്യ. (കന്നട/കൊങ്കണി:ವಿಜಯ್ ಮಲ್ಯ, (ജനനം: ഡിസംബർ 18, 1955). വ്യവസായിയായിരുന്ന വിത്തൽ മല്യയുടെ മകനായ ഇദ്ദേഹം യുണൈറ്റഡ് ബ്രീവറീസ് , കിംങ്ഫിഷർ എയർലൈൻസ് എന്നീ കമ്പനികളുടെ ചെയർമാൻ സ്ഥാനം വഹിക്കുന്നു. 1983-ൽ അദേഹത്തിന്റെ പിതവിന്റെ പെട്ടെന്നുള്ള മരണത്തെതുടർന്ന് ഇരുപത്തിയെട്ടാം വയസ്സിൽ കമ്പനിയുടെ മേധാവിയയി.

വിജയ് മല്യ, 2008 ലെ കണക്കനുസരിച്ച് ലോകത്തിലെ ഏറ്റവും വലിയ ധനികന്മാരുടെ പട്ടികയിൽ 162 മത്തെതും, ഇന്ത്യയിലെ ധനികന്മാരിൽ 41മതും ആണ്. 17 ബാങ്കുകളിൽ നിന്നുള്ള 7000 കോടി രൂപ വായ്പയും പലിശയുമടക്കം 9000 കോടി രൂപ തിരിച്ചടയ്ക്കാത്തതു സംബന്ധിച്ച കേസ് അന്വേഷിക്കുന്ന എൻഫോഴ്‌സ്‌മെന്റ് ഡയറക്ടറേറ്റിന്റെ (ഇഡി) അഭ്യർഥനയനുസരിച്ചായിരുന്നു നടപടി.
അവലംബം
പുറത്തേക്കുള്ള കണ്ണികൾ

* Indian Empress - Photos of Vijay Mallya's latest megayacht.
* Vijay Mallya: High life - Flight Global's Article on Vijay Mallya
* Vijay Mallya is not your typical brewer - SF Chronicle overview giving a broad picture of him

വർഗ്ഗം:1955-ൽ ജനിച്ചവർ

വർഗ്ഗം:ഡിസംബർ 18-ന് ജനിച്ചവർ


വർഗ്ഗം:ഇന്ത്യൻ വ്യവസായികൾ
വർഗ്ഗം:ഇന്ത്യൻ ശതകോടീശ്വരന്മാർ
കോട്ടൺ‌ടോപ്പ് ടമാറിൻ

ഇന്നു വടക്കൻ കൊളംബിയയിൽ മാത്രം കാണാനാവുന്ന ഒരിനം കുരങ്ങൻമാരാണ് കോട്ടൺടോപ്പ് ടമാറിൻ (Cottontop Tamaarin). നെറ്റിയുടെ മുകളിൽനിന്നു, കഴുത്തിനു പുറകിലൂടെ തോളിലേക്കിറങ്ങുന്ന തരത്തിൽ വെളുത്ത രോമങ്ങളുള്ളതാണ് ഈപേരിനു കാരണം.
പ്രത്യേകതകൾ

കെട്ടുറപ്പുള്ള കുടുംബജീവിതം നയിക്കുന്നവരാണ് ഈ വാനരൻമാർ. കുട്ടിക്കുരങ്ങന്മാരെ കൊണ്ടു നടക്കുന്നത് മിക്കപ്പോഴും അച്ഛന്മാരാണ്. മുലകൊടുക്കാൻനേരം മാത്രമേ അമ്മയുടെകൈയിൽ കൊടുക്കു. പരിചയമുള്ളവരെ കാണുമ്പോൾ നാക്കുകൊണ്ടു ചുണ്ടു നനക്കുന്നസ്വഭാവം ഇവക്കുണ്ട്. എന്നാൽ ശാസ്ത്രജ്ഞൻമാരുടെ ശ്രദ്ധയാകർഷിച്ചത്, സാധാരണ കുരങ്ങൻമാരിൽ കാണാത്ത ഒരു സ്വഭാവവിശേഷമാണ്. മാതാവുമായി ഇണചേരാനുള്ള വാസനയാണിത്. പ്രായപൂർത്തിയിലേക്കു കടക്കുന്ന ആൺകുരങ്ങന്മാരാണ് ഇതിനു ശ്രമിക്കുന്നത്. എന്നാൽ അമ്മക്കുരങ്ങ് ശാസനയിലൂടെയും ശാരീരികമായ ചേഷ്ടകളിലൂടെയും ഇത് വിലക്കാറാണു പതിവ്. മനുഷ്യരിൽ ഇത്തരം പ്രവണതകൾ കാണുന്നതിന് ഈഡിപ്പസ് കോംപ്ലക്സ് (Oedipus Complex) എന്നു പറയപ്പെടുന്നു. സിഗ്മണ്ട് ഫ്രോയിഡാണ് ഇതു തിരിച്ചറിഞ്ഞത്. ഈ മനുഷ്യവാസന കുരങ്ങന്മാരിൽ പ്രകടമാവുന്നതാണ് ശാസ്ത്രജ്ഞരെ അതിശയിപ്പിച്ചത്. ആ കൗതുകം അവർ പേരിടലിലാണ് തീർത്തത്. ഈ കുരങ്ങന്മാർക്ക് ശാസ്ത്രം നൽകുന്ന പേര് സാഗുയിനസ് ഈഡിപ്പസ് (Saguinus oedipus) എന്നാണ്. സാഗുയിനസ് എന്നാൽ അണ്ണാനെപ്പോലെ ചെറിയത് എന്നാണർഥം.
അവലംബം

1. മലയാള മനോരമ പഠിപ്പുര മേയ് 22/2009; മനോരമ പബ്ലിക്കേഷൻസ് കോട്ടയം.


വർഗ്ഗം:മൃഗങ്ങൾ
വർഗ്ഗം:വംശനാശം നേരിടുന്ന ജീവികൾ
ലക്ഷ്മി മിത്തൽ

ഇംഗ്ലണ്ട് അടിസ്ഥാനമാക്കി പ്രവർത്തിക്കുന്ന ഒരു ഇന്ത്യൻ വ്യവസായിയാണ് ലക്ഷ്മി മിത്തൽ , അഥവാ ലക്ഷ്മി നിവാസ് മിത്തൽ. (; ജനനം: 15 ജൂൺ 1950). അദ്ദേഹം ജനിച്ചത് രാജസ്ഥാനിലെ ചുരു എന്ന ഗ്രാമത്തിലാണ്. ഇപ്പോൾ താമസിക്കുന്നത് ലണ്ടനിലെ കെൻസിംഗ്ടണിലാണ്. മിത്തൽ സ്റ്റീൽ എന്ന കമ്പനിയുടെ സ്ഥാപകനാണ് അദ്ദേഹം. ആർസെലൊർമിത്തൽ എന്ന കമ്പനിയുടെ ചെയർമാൻ സ്ഥാനവും ഇദ്ദേഹം വഹിക്ക്ന്നു..

2009 ലെ കണക്കനുസരിച്ച് ലക്ഷ്മി മിത്തൽ ലോകത്തിലെ ധനികരുടെ പട്ടികയിൽ എട്ടാം സ്ഥാനത്താണ്.
അവലംബം
പുറത്തേക്കുള്ള കണ്ണികൾ

* കമ്പനി വെബ് സൈറ്റ്
* ArcelorMittal web tv
* Article on Mittal with background on Arcelor takeover bid - Time
* Lakshmi Mittal to buy Britain's most expensive house - The Guardian
* Article on Mittal - Times Online
* Q&A on the "Mittalgate" scandal - BBC News
* BBC - ""Glimpsing a Fairytale Wedding"" - BBC News
* Cold Steel
* Mittal Evil
* Mittal Steel Cleveland Works

വർഗ്ഗം:ഇന്ത്യൻ വ്യവസായികൾ
വർഗ്ഗം:ഇന്ത്യൻ ശതകോടീശ്വരന്മാർ
വർഗ്ഗം:1950-ൽ ജനിച്ചവർ
രാഹുൽ ബജാജ്

ഇന്ത്യയിലെ ഒരു പ്രധാന വ്യവസായിയാണ് രാഹുൽ ബജാജ് അമേരിക്കൻ ഡോളാർ $ 1.32 ബില്ല്യൺ ആസ്തിയുള്ള ബജാജ് ആട്ടൊ എന്ന കമ്പനിയിലെ പ്രധാന ഓഹരി പങ്കാളിയാണ് ഇദ്ദേഹം. 2001 അദ്ദേഹത്തിന് പത്മഭൂഷൻ ലഭിച്ചു.

രാഹുൽ ബജാജിന്റെ മൊത്തം ആസ്തി അമേരിക്കൻ ഡോളാർ$ 1.1 ബില്ല്യൺ ആണെന്ന് കണക്കാക്കുന്നു. ഫോർ‌ബ്സ് മാഗസിൻ പുറത്തുവിട്ട ഇന്ത്യയിലെ 40 ധനികരിൽ ഇദ്ദേഹത്തിന്റെ പേരും ഉണ്ട്.
അവലംബം
പുറത്തേക്കുള്ള കണ്ണികൾ

* Interview with Karan Thapar for CNN IBN
* Forbes listing
* Lufthansa CNBC TV18 All for this one moment - Interview Rahul Bajaj

വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ഇന്ത്യൻ വ്യവസായികൾ
വർഗ്ഗം:ഇന്ത്യൻ ശതകോടീശ്വരന്മാർ
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:മഹാരാഷ്ട്രയിൽ നിന്നും രാജ്യസഭയിൽ അംഗമായവർ
വർഗ്ഗം:1938-ൽ ജനിച്ചവർ